CELEX: 52018DP0386
Language: bg
Date: 2018-10-23 00:00:00
Title: Решение на Европейския парламент от 23 октомври 2018 г. относно искането за снемане на имунитета на Манолис Кефалоянис (2017/2133(IMM))

16.10.2020   
            
            
               BG
            
            
               Официален вестник на Европейския съюз
            
            
               C 345/101
            
         
      P8_TA(2018)0386
      Искане за снемане на имунитета на Манолис Кефалоянис
      Решение на Европейския парламент от 23 октомври 2018 г. относно искането за снемане на имунитета на Манолис Кефалоянис (2017/2133(IMM))
      (2020/C 345/18)
      
         Европейският парламент,
      
                  —
               
               
                  като взе предвид искането на прокурора на Върховния съд на Република Гърция за снемане на имунитета на Манолис Кефалоянис, подадено на 31 май 2017 г. заедно с процедурата № ABM:EOE 20/2017, и обявено в пленарно заседание на 3 юли 2017 г.,
               
            
                  —
               
               
                  като изслуша Манолис Кефалоянис съгласно член 9, параграф 6 от своя Правилник за дейността,
               
            
                  —
               
               
                  като изслуша също така Кристиан Кнудсен, генерален директор на ГД за персонала на Европейския парламент,
               
            
                  —
               
               
                  като проведе размяна на мнения със заместник главния прокурор за борба с икономическата престъпност на Република Гърция,
               
            
                  —
               
               
                  като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
               
            
                  —
               
               
                  като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),
               
            
                  —
               
               
                  като взе предвид член 62 от конституцията на Република Гърция,
               
            
                  —
               
               
                  като взе предвид член 5, параграф 2, член 6, параграф 1 и член 9 от своя Правилник за дейността,
               
            
                  —
               
               
                  като взе предвид доклада на комисията по правни въпроси (A8-0333/2018),
               
            
                  А.
               
               
                  като има предвид, че заместник главният прокурор на Върховния съд на Република Гърция поиска снемането на парламентарния имунитет на члена на Европейския парламент, Манолис Кефалоянис, с цел образуването на наказателно производство срещу него за две предполагаеми нарушения;
               
            
                  Б.
               
               
                  като има предвид, че член 8 от Протокол № 7 за привилегиите и имунитетите на Европейския съюз, гласи, че членовете на Европейския парламент не могат да бъдат подлагани на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им;
               
            
                  В.
               
               
                  като има предвид, че съгласно член 9 от Протокол № 7 за привилегиите и имунитетите на Европейския съюз членовете на Европейския парламент се ползват на територията на собствената си държава със същия имунитет като този на членовете на техния национален парламент;
               
            
                  Г.
               
               
                  като има предвид, че съгласно член 62 от Конституцията на Република Гърция по време на техния мандат членовете на парламента не могат да бъдат преследвани по съдебен път, арестувани, лишавани от свобода, нито да са обект на други мерки за лишаване от свобода без разрешението на Камарата на депутатите;
               
            
                  Д.
               
               
                  като има предвид, че искането на заместник главния прокурор на Върховния съд на Република Гърция се отнася до производство във връзка с предполагаеми нарушения по смисъла на член 385, параграф 1, буква б) от гръцкия Наказателен кодекс и член 4 от Закон № 2803/2000, които се отнасят съответно до изнудване със заплахи и измами;
               
            
                  Е.
               
               
                  като има предвид, че Манолис Кефалоянис е обвинен в опит за извършване на измама, засягаща финансовите интереси на Европейския съюз, довела до загубата на повече от 73 000 EUR след опит за незаконно отклоняване на част от заплатата на парламентарния си сътрудник в размер на 4 240 EUR на месец между юли 2014 г. и края на 2016 г.;
               
            
                  Ж.
               
               
                  като има предвид, че в съответствие с член 9, параграф 8 от Правилника за дейността на Европейския парламент, комисията по правни въпроси при никакви обстоятелства не може да се произнася относно вината или невинността на члена на ЕП, нито по въпроса дали приписаните му мнения или деяния дават основание за наказателно преследване, дори и ако при разглеждането на искането тя подробно се е запознала с фактите по случая;
               
            
                  З.
               
               
                  като има също така предвид, че Европейският парламент не е в позиция да се произнася относно вината или невинността на член на ЕП или по това дали деянията, в извършването на които членът на ЕП е обвинен, дават основание за започване на наказателно производство, нито пък да се произнася относно относителните предимства на националните правни и съдебни системи;
               
            
                  И.
               
               
                  като има предвид, че в съответствие с член 5, параграф 2 от Правилника за дейността на Европейския парламент парламентарният имунитет не е лична привилегия на отделния член на ЕП, а представлява гаранция за независимостта на Парламента като цяло и на неговите членове;
               
            
                  Й.
               
               
                  като има предвид, че целта на парламентарния имунитет е да защити Парламента и неговите членове от съдебно производство във връзка с дейности, провеждани при изпълнение на парламентарните задължения и които не могат да бъдат разделени от тези задължения;
               
            
                  К.
               
               
                  като има предвид, че когато въпросната процедура не се отнася до изразени становища или гласувания на член на Парламента по смисъла на член 8 от Протокол № 7 за привилегиите и имунитетите на Европейския съюз, имунитетът следва да бъде снет, освен ако се окаже, че основното намерение на съдебното производство е да навреди на политическата дейност на члена или на неговата репутация, а оттам и на независимостта на Парламента (fumus persecutionis);
               
            
                  Л.
               
               
                  като има предвид, въз основа на информацията и разясненията, предоставени в настоящия случай, включително отговорите, дадени от заместник-главния прокурор за борба с икономическата престъпност на Република Гърция по време на размяната на мнения с него, и предвид обстоятелствата, при които беше разгледано делото срещу Манолис Кефалоянис от участващите органи, е необходимо да се направи заключение относно несигурността по отношение на елементите в основата на искането за снемане на имунитета и относно сериозните съмнения във връзка с производството, включително по отношение на мотивацията, на която се основава искането за снемане на имунитета;
               
            
                  М.
               
               
                  като има предвид, че въз основа на горепосочените елементи става ясно, че в случая може да става дума за fumus persecutionis;
               
            
                  Н.
               
               
                  като има предвид, че следователно имунитетът на Манолис Кефалоянис не следва да бъде снеман;
               
            
               
                  1.
               
               
                  решава да не снеме имунитета на Манолис Кефалоянис;
               
            
               
                  2.
               
               
                  възлага на своя председател незабавно да предаде настоящото решение и доклада на своята компетентна комисия на главния прокурор на Върховния съд на Република Гърция и на Манолис Кефалоянис.
               
            
         (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C-163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T346/11 и T-347/11, ECLI:EU:T:2013:23.